এ প্রসঙ্গে সংগঠনের সভাপতি আবদুস সালাম মুর্শেদী বলেন, ভারতীয় রুপির দরপতনের কারণে দেশটির রপ্তানিকারক, ব্যাংকমাধ্যম ‘রপ্তানি বিলে’ অধিক হারে আয় করতে সক্ষম হচ্ছে। এই আয় বৃদ্ধির কারণে তারা অভিন্ন পণ্যের রপ্তানিমূল্য হ্রাস করছে, যে কারণে বিশ্ববাজারে বাংলাদেশের রপ্তানিপণ্যের মূল্য অধিক প্রতিযোগিতার সম্মুখীন হচ্ছে। অর্থাৎ ভারতের রপ্তানিমূল্যের চেয়ে ‘একই পণ্যের’ বাংলাদেশি পণ্যের রপ্তানীমূল্য সাময়িকভাবে বেশি হওয়ার কারণে দেশের রপ্তানি বাণিজ্য অসুবিধার সম্মুখীন হবে বলে মনে করেন তিনি।